SKE วิ่งแรง 5% โบรกฯ เคาะเป้า 1.30 บ. จับตาดีล M&A ธุรกิจขยะ ลุ้นรายได้ปีนี้โต 30%
SKE วิ่งแรง 5% ราคาแตะ 1.23 บ. มูลค่าซื้อขาย 247.95 ลบ. โบรกฯ เคาะเป้า 1.30 บ. จับตาดีล M&A ธุรกิจขยะ ลุ้นรายได้ปีนี้โต 30%
SKE วิ่งแรง 5% ราคาแตะ 1.23 บ. มูลค่าซื้อขาย 247.95 ลบ. โบรกฯ เคาะเป้า 1.30 บ. จับตาดีล M&A ธุรกิจขยะ ลุ้นรายได้ปีนี้โต 30%
5 ก.ค. 2564

ผู้สื่อข่าวรายงานว่า ราคาหุ้น บริษัท สากล เอนเนอยี จำกัด (มหาชน) หรือ SKE ล่าสุด ณ เวลา 11.57 น. อยู่ที่ 1.24 บาท บวก 0.06 บาท หรือ 5.08% สูงสุดที่ 1.30 บาท ต่ำสุดที่ 1.21 บาท ด้วยมูลค่าซื้อขาย 250 ล้านบาท

ทั้งนี้บล.เคทีบีเอสที ระบุในบทวิเคราะห์ แนะนำ SKE เป้าเชิงกลยุทธ์ 1.30 บาท รับเทรนด์พลังงานสะอาด, ลุ้นดีล M&amp;A ธุรกิจขยะ โดยหลังเพิ่มทุนและซื้อ N15 ในเดือน มิ.ย. (ธุรกิจบริหารจัดการขยะ) บริษัทมีแผน M&amp;A ธุรกิจขยะเพิ่มเติมเพื่อป้อนโรงไฟฟ้าขยะที่เพิ่มขึ้น
โดยยังคงเป้ารายได้ปี 2564 ที่ 700 ล้านบาท เติบโต 30% เมื่อเทียบจากปีก่อน ด้าน N15 จะเริ่มรวมงบเข้ามาเต็มไตรมาส นับตั้งแต่ไตรมาส 3/2564 หนุนรายได้ให้เป็นไปตามเป้า นอกจากนี้รัฐทยอยเปิดประมูลโครงการโรงไฟฟ้าพลังงานสะอาดในปี 2564-2567 มีแผนรับซื้อไฟฟ้ามากกว่า 150 MW เอกชนขานรับพร้อมประมูล